Diari Oficial de la Generalitat Valenciana


Sumari del DOGV 7684, del 23-12-2015 (2015/9924)

RESOLUCIÓ de 20 de novembre de 2015, del Rectorat de la Universitat Politècnica de València, per la qual es convoquen places de promoció interna per a l'accés al cos de catedràtic d'universitat.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7684

Data del DOGV
:   23-12-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/9924


Data del document
:   20-11-2015

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 20 de novembre de 2015, del Rectorat de la Universitat Politècnica de València, per la qual es convoquen places de promoció interna per a l'accés al cos de catedràtic d'universitat. [2015/9924]  
Per resolució d'aquest rectorat, de 9 de novembre actual, ha sigut publicada ampliació de l'oferta d'ocupació pública del personal docent i investigador per a l'any 2015 (DOCV 17.11.2015), en la qual es contenen les places de Catedràtic d'Universitat que s'incorporen a l'oferta pública inicialment aprovada i que es convoquen per promoció interna, tot açò d'acord amb la disposició final segona del Reial Decret Llei 10/2015, d'11 de setembre.  
Sobre la base de l'anterior i de conformitat amb el que es disposa en el paràgraf segon de l'article 62. 2 de la Llei Orgànica 6/2001, de 21 de desembre, d'Universitats, modificada per Llei Orgànica 4/2007, de 12 d'abril, i per Reial Decret Llei 10/2015, d'11 de setembre, i en l'article 3 del Reial Decret 1313/2007, de 5 d'octubre, pel qual es regula el règim dels concursos d'accés a cossos docents universitaris i segons allò que s'ha fixat en els Estatuts de la Universitat Politècnica de València, aprovats per Decret 182/2011, de 25 de novembre, de 2011 (DOCV 29.11.2011), i dins del marc normatiu d'estabilitat pressupostària i sostenibilitat financera, aquest Rectorat, en exercici de les competències atribuïdes per la legislació vigent, ha resolt convocar a concurs d'accés, per a la seua provisió pel sistema de promoció Interna, les places de catedràtic d'universitat que es relacionen en l'annex I de la present resolució, d'acord amb les següents bases:  
  
  
Bases de la convocatòria  
  
Aquesta convocatòria té en compte el principi d'igualtat de tracte entre dones i homes pel que fa a l'accés a l'ocupació pública i així utilitza un llenguatge inclusiu en la seua redacció, d'acord amb l'article 14 de la Constitució espanyola i la Llei Orgànica 3/2007, de 22 de març, per a la igualtat efectiva entre dones i hòmens.  
  
  
Primera. Normes generals  
1.1. Aquest concurs es regeix pel que disposen la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; el Reial Decret 1313/2007, de 5 d'octubre, pel qual es regula el règim dels concursos d'accés a cossos docents universitaris; els Estatuts de la Universitat Politècnica de València; la normativa per a la regulació dels concursos per a l'accés a cossos docents universitaris a la Universitat Politècnica de València, aprovada per acord del Consell de Govern de data 25 de setembre de 2008; la legislació general de funcionaris que s'hi aplique i les presents bases.  
  
  
  
Segona. Requisits de les persones candidates  
2.1. Per a ser admeses en la present convocatòria, les persones aspirants han de reunir els requisits generals següents:  
a) Tenir la nacionalitat espanyola. No obstant això, poden participar-hi en idèntiques condicions que els espanyols els nacionals d'algun dels altres estats membres de la Unió Europea o d'algun estat a què, en virtut dels tractats internacionals acordats per la Unió Europea i ratificats per Espanya, s'aplique la lliure circulació de treballadors.  
També hi pot participar el o la cònjuge dels espanyols, dels nacionals d'algun dels altres estats membres de la Unió Europea i dels nacionals d'algun estat a què, en virtut dels tractats internacionals acordats per la Unió Europea i ratificats per Espanya, s'aplique la lliure circulació de treballadors, sempre que no estiguen separats de dret, així com els seus descendents i els del cònjuge o la cònjuge, menors de 21 anys o majors d'aquesta edat però que visquen a càrrec seu.  
  
b) Haver complit 16 anys i no haver complit 70 anys d'edat.  
  
c) Estar en possessió del títol de doctor o doctora.  
d) No haver sigut separades, mitjançant expedient disciplinari, del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial.  
En el cas de les persones aspirants que no tinguen la nacionalitat espanyola, no estar sotmeses a sanció disciplinària o condemna penal que impedisquen, al seu propi estat, l'accés a la funció pública.  
e) Posseir la capacitat funcional per a l'exercici de les tasques corresponents a professor d'universitat.  
2.2. Les persones sol·licitants han de reunir els requisits específics que s'assenyalen a continuació:  
a) Haver sigut acreditades per al cos docent universitari objecte de convocatòria i que s'especifica en l'annex I, d'acord amb el que estableixen els articles 12 i 13 del Reial Decret 1312/2007, de 5 d'octubre, pel qual s'estableix l'acreditació nacional per a l'accés als cossos docents universitaris.  
Així mateix, poden presentar-s'hi els qui resulten habilitats d'acord amb el que estableix el Reial Decret 774/2002, de 26 de juliol, pel qual es regula el sistema d'habilitació nacional per a l'accés a cossos de funcionaris docents universitaris i el règim dels concursos d'accés respectius. S'entén que les habilitacions per al cos de catedràtics d'escola universitària ho són també per al cos de professorat titular d'universitat.  
b) Ser funcionari de carrera del cos de professors titulars d'universitat o de l'escala d'investigadors científics dels organismes públics d'investigació i haver prestat, com a mínim, dos anys de serveis efectius en esta condició  
2.3. El compliment dels requisits generals i específics ha d'estar referit sempre a una data anterior a l'expiració del termini fixat per a sol·licitar la participació en el concurs i mantenir-se fins al moment de la presa de possessió.  
  
Tercera. Sol·licituds  
3.1. Les persones que desitgen prendre part en la present convocatòria han de presentar la sol·licitud corresponent, dirigida al Rectorat de la Universitat Politècnica de València, en el termini de 20 dies hàbils comptadors des de l'endemà de la publicació d'aquesta convocatòria en el Boletín Oficial del Estado (BOE), mitjançant una instància degudament emplenada per triplicat, segons el model que consta en l'annex II, per a cadascun dels concursos que sol·liciten.  
3.2. La presentació de sol·licituds s'ha de fer al Registre General de la Universitat Politècnica de València, (camí de Vera, s/n, 46916 València), o bé als registres auxiliars de l'Escola Politècnica Superior d'Alcoi (plaça de Ferrándiz i Carbonell, s/n, 03193 Alcoi) i l'Escola Politècnica Superior de Gandia (carretera de Natzaret-Oliva, s/n, 46650 Grau de Gandia, Gandia), o bé per qualsevol dels procediments establits en l'article 38.4 de la Llei de Règim Jurídic de les Administracions Públiques i del Procediment Administratiu Comú.  
3.3. Drets d'examen. Els aspirants han de pagar dins del termini de presentació de sol·licituds, mitjançant un ingrés en el compte «Universitat Politècnica de València-Drets d'examen», en BANKIA, urbana Universitat Politècnica, número ES58 6831 6019 4406 8037 5035, la quantitat de 29,89 euros en concepte de drets d'examen, especificant en el resguard de l'ingrés el nom i els cognoms, el número de DNI i el concurs en què participen, tot indicant-ne el codi. El resguard de l'ingrés ha d'unir-se a la sol·licitud que es presente per a participar en el concurs. La falta de pagament dels drets de participació dins del termini de presentació d'instàncies és motiu d'exclusió irresoluble.  
  
3.4. Juntament amb cada sol·licitud cal presentar la documentació següent:  
a) Fotocòpia del document nacional d'identitat o passaport, si els aspirants són espanyols.  
Les persones candidates que no posseïsquen la nacionalitat espanyola han d'aportar fotocòpia del document que n'acredite la nacionalitat i, si s'escau, els documents que acrediten el vincle de parentiu i el fet d'estar a càrrec de la persona nacional d'un altre estat amb qui tinguen aquest vincle quan aquesta circumstància siga rellevant. Així mateix, aquells aspirants que participen en la present convocatòria per la seua condició de cònjuges han de presentar, a més dels documents assenyalats, una declaració jurada o promesa de no trobar-se separats de dret del seu cònjuge respectiu. Els documents han de presentar-se traduïts a l'espanyol.  
b) Fotocòpia dels documents que acrediten el compliment dels requisits específics que assenyala la base 2.2.a i 2.2.b per a participar en el concurs.  
c) Original del resguard que justifique el pagament de taxes en concepte de drets d'examen.  
  
Quarta. Protecció de dades de caràcter personal  
Informació respecte de les dades recollides:  
4.1. Les dades subministrades per les persones interessades poden quedar incorporades en un fitxer automatitzat que constituïsca la base de dades de personal o la base de dades de borsa de treball, de conformitat amb la Llei Orgànica 15/1999, de 13 de desembre, de protecció de dades de caràcter personal (LOPD).  
4.2. El fitxer queda sota la responsabilitat del Rectorat de la Universitat Politècnica de València, situat al camí de Vera, s/n, CP 46884, de València.  
4.3. La informació obtinguda es pot processar exclusivament per a la gestió de personal.  
4.4. Les dades de caràcter personal s'han de tractar amb el grau de protecció que estableix el Reial Decret 1720/2007, de 21 de desembre, pel qual s'aprova el Reglament de desplegament de la Llei Orgànica 15/1999, de 13 de desembre, de protecció de dades de caràcter personal, i s'han d'adoptar les mesures de seguretat que calguen per a garantir la confidencialitat i la integritat de la informació.  
4.5. Les persones interessades poden exercir els seus drets d'accés, rectificació, cancel·lació i oposició, en compliment del que estableix la LOPD, davant el Servei de Recursos Humans (PDI) de la Universitat Politècnica de València, situat al camí de Vera, s/n, CP 46027, de València.  
  
Cinquena. Admissió d'aspirants  
5.1. En el termini màxim de 20 dies hàbils des de la finalització del termini de presentació de sol·licituds s'ha d'aprovar, mitjançant una resolució del rector de la Universitat Politècnica de València, la llista provisional de persones admeses i excloses, amb indicació de les causes d'exclusió, i s'ha de publicar en la pàgina web del Servei de Recursos Humans http://www.upv.es/rrhh i, complementàriament i sense caràcter oficial, al tauler d'anuncis del Rectorat.  
5.2. Contra aquesta llista provisional les persones interessades poden presentar reclamació davant el rector en el termini de 10 dies hàbils comptadors des de l'endemà de la publicació de la resolució esmentada.  
5.3. Finalitzat el termini de reclamacions, el rector, en un termini màxim de 10 dies hàbils, publicarà en els mitjans establits anteriorment una resolució en què s'aprove la llista definitiva de persones admeses i excloses, amb indicació de les causes d'exclusió. Contra aquesta resolució es pot interposar recurs de reposició davant el rector en el termini d'un mes, de conformitat amb el que disposen l'article 116 i següents de la Llei de Règim Jurídic de les Administracions Públiques i del Procediment Administratiu Comú.  
  
Sisena. Comissions de selecció  
6.1. Els concursos d'accés els jutgen unes comissions la composició dels quals ha d'ajustar-se als principis d'imparcialitat i professionalitat dels membres, tot procurant una composició equilibrada entre dones i homes, llevat que això no siga possible per raons fundades i objectives.  
  
6.2. La comissió ha d'estar composta per cinc membres que, si són professors de la Universitat Politècnica de València, han d'estar adscrits al departament motiu del concurs de la plaça i, si no són de la Universitat Politècnica de València, han de pertànyer a l'àrea de coneixement del perfil de la plaça o a àrees afins. Dels cinc membres només un màxim de dos poden ser professors d'aquesta Universitat.  
  
Els membres de la comissió han de pertànyer a un cos docent universitari de categoria igual, equivalent o superior a la de la plaça objecte del concurs. Quan es tracta de places de catedràtics d'universitat, tots els membres han de pertànyer a aquest cos de catedràtics d'universitat o equivalent. Dos dels membres de la comissió poden ser professors d'un altre estat membre de la Unió Europea amb categoria equivalent a la dels altres membres.  
Tots els membres del tribunal que pertanyen al cos de catedràtics d'universitat han de tenir dues avaluacions positives de la seua activitat investigadora, d'acord amb el que disposa el Reial Decret 1086/1989, de retribucions del professorat universitari o la norma que el substituïsca. Queden exempts del compliment d'aquest requisit el president o presidenta i el secretari o secretària que siguen professors de la Universitat Politècnica de València quan el departament no dispose de professors que reunisquen aquest requisit.  
6.3. La condició de membre d'una comissió de selecció és irrenunciable, llevat dels casos en què es produïsquen supòsits legals d'abstenció o recusació o de causa justificada que impossibilite l'actuació del membre de la comissió. Correspon al rector la resolució dels incidents d'abstenció o recusació i l'acceptació, si escau, de les renúncies.  
  
L'apreciació de la causa al·legada com a justificativa d'impossibilitat d'actuació d'algun membre de la comissió correspon al rector, que ha de resoldre la qüestió en el termini màxim de 10 dies des de la recepció de la renúncia; si s'escau, es procedeix al nomenament de la persona suplent corresponent com a membre de la comissió titular.  
Posat cas que es done algun dels motius d'abstenció a què es refereix l'article 28.2 de la Llei de Règim Jurídic de les Administracions Públiques i del Procediment Administratiu Comú, les persones interessades han d'abstenir-se d'actuar en la comissió i manifestar al rector el motiu en qüestió.  
Quan es produïsca la recusació a què es refereix l'article 29 de la Llei de Règim Jurídic de les Administracions Públiques i del Procediment Administratiu Comú, que pot tenir lloc en qualsevol moment del concurs, la persona recusada manifestarà si es dóna o no en ell o ella la causa al·legada. En el primer cas, el rector pot decidir la seua substitució pel suplent o la suplent. Si nega la causa de recusació, el rector ha de resoldre la qüestió en el termini de tres dies, després dels informes i les comprovacions que considere oportuns.  
En els casos de renúncia justificada, abstenció o recusació que impedisquen l'actuació dels membres de la comissió titular, aquests els han de substituir els seus suplents respectius. Posat cas que en algun d'aquests suplents es donara així mateix alguna de les causes de renúncia justificada, abstenció o recusació, la seua substitució s'hauria de fer per ordre correlatiu, i hi tindrien preferència els membres suplents del mateix cos fins a exhaurir-se tots els membres suplents. Si tampoc no foren possibles les substitucions així previstes, el rector procediria a nomenar nous membres titulars i suplents mitjançant el procediment previst en la normativa present. La substitució dels membres titulars de la comissió pels suplents es du a terme mitjançant una resolució del rector.  
6.4. La composició de les comissions que han de jutjar el concurs d'accés a la plaça o les places que inclou aquesta convocatòria és la que figura en l'annex I, i aquest Rectorat n'efectua el nomenament dels membres mitjançant la present resolució.  
A fi de garantir la transparència i l'objectivitat en el nomenament dels membres de les comissions que han de resoldre els concursos d'accés, es publica el contingut dels currículums dels membres de les comissions, pel que fa a les dades recollides en l'annex del Reial Decret 1312/2007, de 5 d'octubre, pel qual s'estableix l'acreditació nacional per a l'accés als cossos docents universitaris, d'acord amb l'article 62.3 de la Llei Orgànica 6/2001, de 21 de desembre, d'Universitats, en la nova redacció que hi dóna la Llei Orgànica 4/2007, de 12 d'abril; als currículums esmentats es pot accedir a través de la web www.upv.es/rrhh.  
6.5. La comissió s'ha de constituir en el termini màxim d'un mes comptador des de l'endemà de la data de publicació de la resolució del rector per la qual s'aprove la llista definitiva d'aspirants admesos i exclosos. Amb aquesta finalitat, la presidència de la comissió, una vegada realitzades les consultes oportunes amb la resta de membres, els notificarà, amb una antelació mínima de 10 dies naturals, la convocatòria de l'acte de constitució, assenyalant-ne el lloc, la data i l'hora. Si transcorreguera el termini de constitució sense que aquesta haguera tingut lloc, el rector procediria d'ofici a la substitució de la persona que ocupara la presidència de la comissió. El nou president o presidenta hauria de convocar la constitució de la comissió en el termini d'un mes comptador des de la publicació del seu nomenament.  
6.6. La constitució de la comissió exigeix la presència de tots els membres. Els membres titulars que no assistisquen a l'acte de constitució cessaran i seran substituïts de conformitat amb el que disposa aquesta convocatòria. Posat cas que no fóra possible la constitució, el rector dictaria una resolució motivada, que suspenguera els terminis del concurs i procedint de nou al nomenament d'una comissió o de part d'aquesta.  
6.7. Per a l'actuació vàlida de la comissió és necessària la participació, com a mínim, de tres membres. Els membres de la comissió que estigueren absents en alguna actuació cessarien en la seua condició de membres, sense perjudici de la responsabilitat en què hagueren pogut incórrer. En cas d'absència de la persona que ocupa la presidència de la comissió, la substituiria el o la vocal de major antiguitat en el cos de catedràtics d'universitat, i, si no n'hi haguera, en el de professors titulars d'universitat. En cas d'absència de la persona que ocupa la secretaria de la comissió, la substituiria el membre de la comissió de menor categoria i antiguitat.  
Si, una vegada constituïda la comissió, aquesta quedara amb menys de tres membres, es procediria al nomenament d'una nova comissió.  
  
Setena. Desenvolupament del concurs  
7.1. El procediment que regisca els concursos ha de permetre valorar, en qualsevol cas, l'historial acadèmic, docent i investigador de la persona candidata, el seu projecte docent i investigador i, si s'escau, el treball original d'investigació, així com contrastar les seues capacitats per a l'exposició i el debat davant la comissió en la corresponent matèria o especialitat, en sessió pública.  
7.2. En els concursos han de quedar garantits, en tot moment, la igualtat d'oportunitats de les persones aspirants, el respecte als principis de mèrit i capacitat i el principi d'igualtat de tracte i d'oportunitats entre dones i homes. S'hi ha de garantir també la igualtat d'oportunitats de les persones amb discapacitat, per a la qual cosa s'han d'adoptar les mesures d'adaptació a les seues necessitats que siguen oportunes.  
7.3. En l'acte de constitució i abans de la presentació de les persones candidates, la comissió fixa els criteris específics per a l'adjudicació de les places, que en tot cas han d'atribuir els valors següents als mèrits dels candidats:  
Catedràtics d'universitat  
- Investigació: 60 %.  
- Docència universitària: 30 %.  
- Altres mèrits: 10 %.  
La valoració de les persones candidates ha de fer-se tenint en compte l'adequació de la seua activitat i els seus mèrits al perfil de la plaça que consta en l'annex I.  
Els criteris de valoració es faran públics després de l'acte de constitució de la comissió de selecció, mitjançant l'exposició al tauler d'anuncis del departament a què corresponga la plaça objecte de concurs.  
  
7.4. Amb una antelació mínima de 10 dies naturals la presidència de la comissió, una vegada realitzades les consultes oportunes amb la resta de membres, convoca totes les persones candidates admeses per a la realització de l'acte de presentació, amb indicació de la data, l'hora i el lloc de realització; acte que pot tenir lloc immediatament després de la constitució de la comissió i que en tot cas s'ha de realitzar en el termini màxim de 72 hores.  
L'acte de presentació ha de ser públic, i en aquest les persones candidates han de lliurar a la presidència de la comissió la documentació següent:  
a) Historial acadèmic, docent i investigador, per quintuplicat, així com un exemplar de les publicacions i els documents acreditatius d'allò que s'hi haja consignat.  
b) Projecte docent i investigador, per quintuplicat.  
c) Per a les places de catedràtic o catedràtica d'universitat, el treball original d'investigació realitzat per la persona candidata, sola o en equip, en aquest últim cas com a director o directora de la investigació, per quintuplicat.  
7.5. En l'acte de presentació la comissió determina, mitjançant sorteig, l'ordre d'intervenció de les persones candidates presentades i fixa el lloc, la data i hora de començament de les proves, circumstàncies que la comissió ha de fer públiques al tauler d'anuncis corresponent. Les proves han de començar en un termini màxim de 10 dies comptadors des de l'endemà de l'acte de presentació.  
7.6. La secretaria de la comissió ha de garantir que la documentació lliurada per les persones candidates en l'acte de presentació estiga disponible de manera que tots els candidats presentats puguen examinar-la abans de l'inici de les proves.  
  
Vuitena. Realització de la prova  
8.1. Els concursos d'accés consten d'una única prova que ha de ser pública i es realitza al lloc de la Universitat que establisca la presidència de la comissió.  
La prova consisteix en l'exposició oral per part de les persones candidates, durant un temps màxim de tres hores per a les places de catedràtic o catedràtica d'universitat, dels mèrits, l'historial acadèmic, docent i investigador i el seu projecte docent i investigador, així com del treball original d'investigació realitzat per la persona candidata, sola o en equip, en aquest darrer cas com a director o directora de la investigació.  
A continuació, la comissió debat amb la persona candidata sobre els seus mèrits, el seu historial i el seu projecte acadèmic i investigador i, si s'escau, sobre el seu treball original d'investigació, durant un temps màxim de dues hores.  
8.2. Una vegada finalitzada la prova, la comissió realitza una valoració de cada persona candidata, ajustada, en tot cas, als criteris generals i específics de valoració establits prèviament per la comissió, en què s'ha de valorar l'historial acadèmic, docent i investigador, el projecte docent i investigador i, si s'escau, el treball original d'investigació, així com les capacitats per a l'exposició i el debat demostrades per la persona candidata davant la comissió durant la prova.  
8.3. La comissió encarregada de resoldre el concurs, en el transcurs de les proves, ha de valorar i estimar si aquelles persones aspirants que no tinguen la nacionalitat espanyola posseeixen un coneixement adequat de l'espanyol (tal com recull la base 2.4), i amb aquesta finalitat pot establir proves específiques destinades a verificar el compliment d'aquest requisit.  
8.4. Una vegada acabat el concurs, la comissió fa públics els resultats de l'avaluació de cada persona candidata, desglossats per cadascun dels aspectes avaluats, mitjançant l'exposició al tauler d'anuncis del departament a què corresponga la plaça objecte de concurs.  
  
Novena. De la proposta de provisió  
9.1. En vista de les valoracions de la prova, la comissió procedeix a realitzar una proposta, motivada i amb caràcter vinculant, de les persones candidates per a ocupar les places.  
La proposta ha d'incloure una relació de tots els candidats per ordre de preferència per al seu nomenament. No obstant això, no pot efectuar-se un nombre de nomenaments més gran que el de places convocades a concurs, tal com s'estableix en l'article 65 de la Llei Orgànica 6/2001, d'Universitats.  
9.2. Tots els concursos poden concloure amb la proposta de la comissió de no-provisió de plaça o places, tenint en compte, però, allò que dispose respecte a això la normativa aplicable.  
9.3. La proposta motivada de provisió de la plaça s'ha de fer pública al lloc de realització del concurs i al tauler d'anuncis del departament en què es convoque la plaça, en el termini màxim de cinc dies comptadors des de l'endemà de la finalització de les proves, i ha d'indicar els mitjans d'impugnació que les persones interessades poden utilitzar. La proposta esmentada ha de romandre exposada, almenys, fins a la finalització del termini per a interposar recurs administratiu.  
9.4. La presidència de la comissió, una vegada efectuada i publicada la proposta de provisió, ha de remetre al rector, en un termini màxim de cinc dies naturals, un exemplar de totes les actes i de tots els informes, juntament amb un certificat del secretari o secretària del departament sobre l'inici del període d'exposició pública de la proposta de provisió.  
  
Deu. Recursos contra la proposta de provisió  
10.1. Contra les propostes de provisió de les comissions dels concursos d'accés, els concursants poden presentar reclamació davant el rector, en un termini màxim de 10 dies comptadors des de l'endemà de la publicació d'aquestes al tauler d'anuncis del departament.  
  
10.2. Admesa a tràmit la reclamació, se suspenen els nomenaments fins a la resolució.  
10.3. Aquesta reclamació l'ha de valorar una comissió de reclamacions composta per set catedràtics d'universitat pertanyents a diversos àmbits del coneixement, designats en la forma que establisquen els Estatuts, amb àmplia experiència docent i investigadora.  
  
Prèviament a la resolució, la comissió de reclamacions ha d'escoltar els membres de la comissió contra la proposta dels quals s'haguera presentat la reclamació, i les persones candidates que hagueren participat en el concurs.  
Aquesta comissió ha d'examinar l'expedient relatiu al concurs per a vetlar per les garanties establides i ha de ratificar o no la proposta reclamada en un termini màxim de tres mesos, passat el qual el rector dicta la resolució d'acord amb la proposta de la comissió de reclamacions. Si transcorre el termini indicat sense que s'haja resolt la reclamació presentada, s'entén que aquesta ha sigut desestimada.  
10.4. Les resolucions del rector a què es refereix l'apartat anterior d'aquest article exhaureixen la via administrativa i es poden impugnar directament davant la jurisdicció contenciosa administrativa.  
  
Onze. Presentació de documents i nomenaments  
11.1. La persona candidata proposada per a la provisió de la plaça ha de presentar en el Servei de Recursos Humans de la Universitat Politècnica de València, en el termini de 20 dies naturals comptadors des de l'endemà del dia en què concloga l'actuació de la comissió, els documents següents:  
a) Fotocòpia del DNI, o document equivalent per als nacionals dels altres estats a què fa referència la base 2.1.a d'aquesta convocatòria.  
  
b) Certificat mèdic oficial de no patir malaltia ni defecte físic o psíquic que impedisca l'exercici de les funcions corresponents a professorat d'universitat.  
c) Declaració jurada de no haver sigut separada de l'administració pública, en virtut d'expedient disciplinari, i no trobar-se inhabilitada per a l'exercici de la funció pública.  
Aquelles persones que no tinguen la nacionalitat espanyola han d'acreditar que no estan sotmeses a sanció disciplinària o condemna penal que inhabilite, al seu propi estat, per a l'accés a la funció pública mitjançant un certificat expedit per les autoritats competents del seu país d'origen.  
d) Fotocòpia compulsada, o per a confrontar, del títol acadèmic exigit en la convocatòria o certificat supletori, segons model oficial, si aquell no haguera sigut expedit encara.  
e) Fotocòpia confrontada dels documents que acrediten el compliment dels requisits específics que assenyalen les bases 2.2.a.  
f) Fotocòpia confrontada dels documents que acrediten el compliment dels requisits específics que assenyalen les bases 2.2.b.  
g) Declaració jurada de no estar afectada d'incompatibilitat o exercici d'opció posat cas que la persona candidata proposada exercisca alguna activitat pública o perceba alguna pensió.  
Les persones que tinguen la condició de personal funcionari o de personal laboral al servei de la Universitat Politècnica de València estan exemptes de justificar les condicions i els requisits que ja hagen acreditat anteriorment davant la Universitat, en concret els documents dels apartats a, c, d i f, així com el b si pertanyen al col·lectiu de professorat.  
  
11.2. El rector nomena la persona candidata proposada per la comissió de selecció en un termini màxim de 30 dies hàbils comptadors des de l'endemà de la publicació de la proposta de provisió.  
11.3. Posat cas que la persona candidata proposada no presentara dins del termini i en la forma escaient la documentació requerida abans, no podria ser nomenada funcionari o funcionària, i quedarien sense efecte les actuacions relatives a ell o ella.  
11.4. El nomenament, que ha d'especificar la denominació de la plaça, el cos i l'àrea de coneixement, es publicarà en el Boletín Oficial del Estado i en el Diari Oficial de la Comunitat Valenciana, i es comunicarà als registres corresponents i al Consell d'Universitats.  
  
11.5. En el termini màxim de 20 dies hàbils, comptadors des de l'endemà de la publicació del nomenament en el Boletín Oficial del Estado, la persona candidata ha de prendre possessió de la seua destinació, moment en què adquireix la condició de funcionari o funcionària de carrera del cos docent universitari de què es tracte, si no tenia ja aquesta condició, amb els drets i deures que li són propis.  
11.6. La plaça obtinguda després del concurs d'accés ha d'exercir-se durant dos anys, almenys, abans de poder participar en un nou concurs per a obtenir una plaça en una altra universitat.  
  
Dotze. Base final  
12.1. Contra els actes de la comissió, les persones interessades poden interposar recurs d'alçada, en el termini d'un mes comptador des de la publicació de l'acte impugnat, davant el rector.  
12.2. Contra la present resolució, que posa fi a la via administrativa, les persones interessades poden interposar recurs contenciós administratiu, en el termini de dos mesos comptadors des de l'endemà de la publicació, davant els òrgans jurisdiccionals contenciosos administratius de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999; així com els articles 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament poden interposar recurs de reposició, en el termini d'un mes, davant el rector, de conformitat amb els articles 116 i 117 de la referida Llei 30/1992, segons la redacció modificada per la Llei 4/1999.  
Tot això sense perjudici que s'utilitze qualsevol altre recurs que s'estime procedent.  
  
València, 20 de novembre de 2015.- El rector: Francisco José Mora Mas.  
  
  
ANNEX I  
Convocatòria: CN2/15  
  
Codi del concurs: 12/2015.  
Cos: catedràtic/a de universitat.  
Àrea de coneixement: Teoria del Senyal i Comunicacions.  
Departament: Comunicacions.  
Centre: ETSE de Telecomunicació.  
Nombre de places: 1 (cod.: 5553).  
Perfil docent de la plaça: Microones. Fonaments de transmissió.  
  
  
Tribunal  
Comissió titular  
President: Elías de los Reyes Davó, catedràtic d'universitat de la Universitat Politècnica de València.  
Secretari: José Manuel Catalá Civera, catedràtic d'universitat de la Universitat Politècnica de València.  
Vocal primer: Leandro Juan Llácer, catedràtic d'universitat de la Universitat Politècnica de Cartagena.  
Vocal segon: Juan Monzó Cabrera, catedràtic d'universitat de la Universitat Politècnica de Cartagena.  
Vocal tercer: Félix Pérez Martínez, catedràtic d'universitat de la Universitat Politècnica de Madrid.  
  
Comissió suplent:  
President: Miguel Ferrando Bataller, catedràtic d'universitat de la Universitat Politècnica de València.  
Secretari: Mariano Baquero Escudero, catedràtic d'universitat de la Universitat Politècnica de València.  
Vocal primer: Alejandro Díaz Morcillo, catedràtic d'universitat de la Universitat Politècnica de Cartagena.  
Vocal segon: Eduardo Artal Latorre, catedràtic d'universitat de la Universitat de Cantàbria.  
Vocal tercer: Jesús María Rebollar Machain, catedràtic d'universitat de la Universitat Politècnica de Madrid.  
  
  
Codi del concurs: 13/2015.  
Cos: catedràtic/a de universitat.  
Àrea de coneixement: Física Aplicada.  
Departament: Física Aplicada.  
Centre: ETS d'Enginyeria del Disseny.  
Nombre de places: 1 (cod.: 5551).  
Perfil docent de la plaça: Física. Física d'especialitat.  
  
Tribunal  
Comissió titular  
President: Bernabé Marí Soucase, catedràtic d'universitat de la Universitat Politècnica de València.  
Secretària: María del Carmen Muñoz Roca, catedràtica d'universitat de la Universitat Politècnica de València.  
Vocal primer: Miguel Vicente Andrés Bou, catedràtic d'universitat de la Universitat de València.  
Vocal segona: Catalina Ruiz Pérez, catedràtica d'universitat de la Universitat de la Llacuna.  
Vocal tercer: José Ramón Ramos Barrado, catedràtic d'universitat de la Universitat de Màlaga.  
  
Comissió suplent:  
President: Juan Antonio Monsoriu Serra, catedràtic d'universitat de la Universitat Politècnica de València.  
Secretària: Ana Llopis Reyna, catedràtica d'universitat de la Universitat Politècnica de València.  
Vocal primer: Alfredo Segura García del Río, catedràtic d'universitat de la Universitat de Valènciad.  
Vocal segona: Lourdes Martínez Díez, catedràtica d'universitat de la Universitat de Màlaga.  
Vocal tercer: Dietmar Leinen, catedràtic d'universitat de la Universitat de Màlaga.  
  
  
Codi del concurs: 14/2015.  
Cos: catedràtic/a de universitat.  
Àrea de coneixement: Enginyeria de Sistemes i Automàtica.  
Departament: Enginyeria de Sistemes i Automàtica.  
Centre: ETSE Industrials.  
Nombre de places: 1 (cod.: 5537).  
Perfil docent de la plaça: Sistemes automàtics. Instrumentació i control industrial.  
  
Tribunal  
Comissió titular  
President: Miguel Andrés Martínez Iranzo, catedràtic d'universitat de la Universitat Politècnica de València.  
Secretari: Jesús Andrés Picó Marco, catedràtic d'universitat de la Universitat Politècnica de València.  
Vocal primer: Manuel Berenguel Soria, catedràtic d'universitat de la Universitat d'Almeria.  
Vocal segon: Carlos Bordons Alba, catedràtic d'universitat de la Universitat de Sevilla.  
Vocal tercer: José Manuel Andújar Márquez, catedràtic d'universitat de la Universitat de Huelva.  
  
Comissió suplent:  
President: Josep Tornero Montserrat, catedràtic d'universitat de la Universitat Politècnica de València.  
Secretari: Ángel Valera Fernández, catedràtic d'universitat de la Universitat Politècnica de València.  
Vocal primer: Joseba Jokin Quevedo Casín, catedràtic d'universitat de la Universitat Politècnica de Catalunya.  
Vocal segona: Matilde Santos Peñas, catedràtica d'universitat de la Universitat Complutense de Madrid.  
Vocal tercer: Rafael Sanz Domínguez, catedràtic d'universitat de la Universitat de Vigo.  
  
  
Codi del concurs: 15/2015.  
Cos: catedràtic/a de universitat.  
Àrea de coneixement: Ciència dels Materials i Enginyeria Metal·lúrgica.  
Departament: Enginyeria Mecànica i de Materials.  
Centre: ETSE Industrials.  
Nombre de places: 1 (cod.: 5554).  
Perfil docent de la plaça: Ciència de materials. Disseny d'equips i instal·lacions industrials.  
  
Tribunal  
Comissió titular.  
Presidenta: M.ª Dolores Salvador Moya, catedràtica d'universitat de la Universitat Politècnica de València.  
Secretari: Alfonso Cristóbal Cárcel González, catedràtic d'universitat de la Universitat Politècnica de València.  
Vocal primer: Juan Baselga Llidó, catedràtic d'universitat de la Universitat Carlos III de Madrid.  
Vocal segona: María Dolores Bermúdez Olivares, catedràtica d'universitat de la Universitat Politècnica de Cartagena.  
Vocal tercer: Alejandro Ureña Fernández, catedràtic d'universitat de la Universitat Rei Juan Carlos.  
  
Comissió suplent:  
President: Vicente Amigó Borrás, catedràtic d'universitat de la Universitat Politècnica de València.  
Secretari: Juan López Martínez, catedràtic d'universitat de la Universitat Politècnica de València.  
Vocal primer: José Ignacio Eguiazabal Ortiz de Elguea, catedràtic d'universitat de la Universitat del País Basc.  
Vocal segona: María Lluisa Maspoch Rulduá, catedràtica d'universitat de la Universitat Politècnica de Catalunya.  
Vocal tercer: José María Gómez de Salazar Caso de los Cobos, catedràtic d'universitat de la Universitat Complutense de Madrid.  
  
  
Codi del concurs: 16/2015.  
Cos: catedràtic/a de universitat.  
Àrea de coneixement: Enginyeria Mecànica.  
Departament: Enginyeria Mecànica i de Materials.  
Centre: ETSE Industrials.  
Nombre de places: 1 (cod.: 5552).  
Perfil docent de la plaça: Tecnologia de màquines. Anàlisi, disseny i fabricació amb materials compostos.  
  
Tribunal  
Comissió titular  
President: Francisco Javier Fuenmayor Fernández, catedràtic d'universitat de la Universitat Politècnica de València.  
Secretari: Vicente Mata Amela, catedràtic d'universitat de la Universitat Politècnica de València.  
Vocal primer: Jaime Domínguez Abascal, catedràtic d'universitat de la Universitat de Sevilla.  
Vocal segon: Publio Pintado Sanjuán, catedràtic d'universitat de la Universitat de Castella-la Manxa.  
Vocal tercer: Juana M.ª. Mayo Núñez, catedràtic d'universitat de la Universitat de Sevilla.  
  
Comissió suplent:  
President: Juan Ignacio Cuadrado Iglesias, catedràtic d'universitat de la Universitat Politècnica de València.  
Secretari: Antonio Pérez González, catedràtic d'universitat de la Universitat Jaume I.  
Vocal primer: Alfredo de J. Navarro Robles, catedràtic d'universitat de la Universitat de Sevilla.  
Vocal segon: Óscar Altuzarra Maestre, catedràtic d'universitat de la Universitat del Pais Basc.  
Vocal tercera: M.ª Henar Miguélez Garrido, catedràtica d'universitat de la Universitat Carlos III de Madrid.  
  
  
Codi del concurs: 17/2015.  
Cos: catedràtic/a de universitat.  
Àrea de Coneixement: Enginyeria Química.  
Departament: Enginyeria Química i Nuclear.  
Centre: ETSE Industrials.  
Nombre de places: 1 (cod.: 5550).  
Perfil docent de la plaça: Tecnologia del medi ambient. Processos catalítics i fotocatalítics aplicats al medi ambient.  
Tribunal  
Comissió titular  
President: José García Antón, catedràtic d'universitat de la Universitat Politècnica de València.  
Secretari: Valentín Pérez Herranz, catedràtic d'universitat de la Universitat Politècnica de València.  
Vocal primer: Antonio Monzón Bescos, catedràtic d'universitat de la Universitat de Saragossa.  
Vocal segona: M. Isabel Vázquez Navarro, catedràtica d'universitat de la Universitat de València.  
Vocal tercer: Manuel Andrés Rodrigo Rodrigo, catedràtic d'universitat de la Universitat de Castella - La Manxa.  
  
Comissió suplent:  
President: Juan Bautista Montón Castellano, catedràtic d'universitat de la Universitat de València.  
Secretari: Jaime Lora García, catedràtic d'universitat de la Universitat Politècnica de València.  
Vocal primer: Juan Ramón González Velasco, catedràtic d'universitat de la Universitat del Pais Basc.  
Vocal segon: Enrique Sánchez Vilches, catedràtic d'universitat de la Universitat Jaume I.  
Vocal tercer: José Luis Valverde Palomino, catedràtic d'universitat de la Universitat de Castella - La Manxa.  
  
  
Codi del concurs: 18/2015.  
Cos: catedràtic/a de universitat.  
Àrea de Coneixement: Maquines i Motors Tèrmics.  
Departament: Màquines i Motors Tèrmics.  
Centre: ETS d'Enginyeria del Disseny.  
Nombre de places: 1 (cod.: 5555).  
Perfil docent de la plaça: Màquines tèrmiques. Formació d'emissions contaminants.  
  
Tribunal  
Comissió titular  
President: Francisco Payri González, catedràtic d'universitat de la Universitat Politècnica de València.  
Secretari: Antonio José Torregrosa Huguet, catedràtic d'universitat de la Universitat Politècnica de València.  
Vocal primer: Juan José Hernández Adrover, catedràtic d'universitat de la Universitat de Castella - La Manxa.  
Vocal segon: Andrés Melgar Batxiller, catedràtic d'universitat de la Universitat de Valladolid.  
Vocal tercer: Magin Lapuerta Amigo, catedràtic d'universitat de la Universitat de Castella - La Manxa.  
  
Comissió suplent:  
President: José M.ª Desantes Fernández, catedràtic d'universitat de la Universitat Politècnica de València.  
Secretari: Jesús Vicente Benajes Calvo, catedràtic d'universitat de la Universitat Politècnica de València.  
Vocal primer: Octavio Armas Verger, catedràtic d'universitat de la Universitat de Castella - La Manxa.  
Vocal segon: Francisco Vicente Tinaut Fluixa, catedràtic d'universitat de la Universitat de Valladolid.  
Vocal tercer: Pedro A. Rodríguez Aumente, catedràtic d'universitat de la Universitat Carlos III de Madrid.  
  
Codi del concurs: 19/2015.  
Cos: catedràtic/a de universitat.  
Àrea de coneixement: Matemàtica aplicada.  
Departament: Matemàtica Aplicada.  
Centre: EPS d'Alcoi.  
Nombre de places: 1 (cod.: 5547).  
Perfil docent de la plaça: Models matemàtics per a ADE.  
  
Tribunal  
Comissió titular  
Presidenta: Ana María Urbano Salvador, catedràtica d'universitat de la Universitat Politècnica de València.  
Secretari: José Mas Marí, catedràtic d'universitat de la Universitat Politècnica de València.  
Vocal primer: Ión Zaballa Tejada, catedràtic d'universitat de la Universitat del Pais Basc.  
Vocal segon: Froilán C. Martínez Dopico, catedràtic d'universitat de la Universitat Carlos III de Madrid.  
Vocal tercera: Rosa María Donat Beneito, catedràtica d'universitat de la Universitat de València.  
  
Comissió suplent:  
Presidenta: Peregrina del Carmen Coll Aliaga, catedràtica d'universitat de la Universitat Politècnica de València.  
Secretari: Damián Ginestar Peiro, catedràtic d'universitat de la Universitat Politècnica de València.  
Vocal primer: Juan M. Peña Fernández, catedràtic d'universitat de la Universitat de Saragossa.  
Vocal segon: José Ferrer Llop, catedràtic d'universitat de la Universitat Politècnica de Catalunya.  
Vocal tercera: Henar Herrero Sanz, catedràtica d'universitat de la Universitat de Castella-la Manxa.  
  
  
Codi del concurs: 20/2015.  
Cos: catedràtic/a de universitat.  
Àrea de coneixement: Matemàtica aplicada.  
Departament: Matemàtica Aplicada.  
Centre: Facultat d'Administració i Direcció d'Empreses.  
Nombre de places: 1 (cod.: 5548).  
Perfil docent de la plaça: Models matemàtics per a ADE. Equacions diferencials aleatòries i aplicacions.  
  
Tribunal  
Comissió titular  
President: Lucas Antonio Jódar Sánchez, catedràtic d'universitat de la Universitat Politècnica de València.  
Secretari: Rafael Jacinto Villanueva Micó, catedràtic d'universitat de la Universitat Politècnica de València.  
Vocal primera: Henar Herrero Sanz, catedràtica d'universitat de la Universitat de Castella - La Manxa.  
Vocal segona: Rosa María Donat Beneito, catedràtica d'universitat de la Universitat de València.  
Vocal tercer: Regino Criado Herrero, catedràtic d'universitat de la Universitat Rei Juan Carlos.  
  
Comissió suplent:  
Presidenta: Peregrina del Carmen Coll Aliaga, catedràtica d'universitat de la Universitat Politècnica de València.  
Secretària: Ana María Urbano Salvador, catedràtica d'universitat de la Universitat Politècnica de València.  
Vocal primer: Juan Ángel Aledo Sánchez, catedràtic d'universitat de la Universitat de Castella - La Manxa.  
Vocal segon: Antonio Vigueras Campuzano, catedràtic d'universitat de la Universitat Politècnica de Cartagena.  
Vocal tercer: Fernando Casas Pérez, catedràtic d'universitat de la Universitat Jaume I.  
  
  
Codi del concurs: 21/2015.  
Cos: catedràtic/a de universitat.  
Àrea de coneixement: Química Orgànica.  
Departament: Química.  
Centre: ETSE Industrials.  
Nombre de places: 1 (cod.: 5556).  
Perfil docent de la plaça: Química. Química Orgànica.  
  
Tribunal  
Comissió titular  
President: Jaime Primer Millo, catedràtic d'universitat de la Universitat Politècnica de València.  
Secretària: Maria Mercedes Álvaro Rodríguez, catedràtica d'universitat de la Universitat Politècnica de València.  
Vocal primera: Felipa María Bautista Rubio, catedràtica d'universitat de la Universitat de Còrdova.  
Vocal segona: María Isabel Burguete Azcarate, catedràtica d'universitat de la Universitat Jaume I.  
Vocal tercer: Rafael Ballesteros Campos, catedràtic d'universitat de la Universitat de València.  
  
Comissió suplent:  
Presidenta: María Consuelo Jiménez Molero, catedràtica d'universitat de la Universitat Politècnica de València.  
Secretària: Sara Iborra Chornet, catedràtica d'universitat de la Universitat Politècnica de València.  
Vocal primera: Belén Abarca González, catedràtica d'universitat de la Universitat de València.  
Vocal segon: Fernando Langa de La Puente, catedràtic d'universitat de la Universitat de Castella - La Manxa.  
Vocal tercer: Salvador Gil Grau, catedràtic d'universitat de la Universitat de València.  
  
  
Codi del concurs: 22/2015.  
Cos: catedràtic/a de universitat.  
Àrea de coneixement: Tecnologia d'Aliments.  
Departament: Tecnologia d'Aliments.  
Centre: ETSE Agronòmica i Medi Natural.  
Nombre de places: 1 (cod.: 5549).  
Perfil docent de la plaça: Propietats físiques d'aliments I. Propietats físiques d'aliments II.  
  
Tribunal  
Comissió titular  
Presidenta: M.ª Amparo Chiralt Boix, catedràtica d'universitat de la Universitat Politècnica de València.  
Secretària: Nuria Martínez Navarrete, catedràtica d'universitat de la Universitat Politècnica de València.  
Vocal primer: José Ángel Pérez Álvarez, catedràtic d'universitat de la Universitat Miguel Hernández.  
Vocal segon: Jesús Ventanas Barroso, catedràtic d'universitat de la Universitat d'Extremadura.  
Vocal tercera: M. del Carmen Carretero Romay, catedràtica d'universitat de la Universitat de Girona.  
  
Comissió suplent:  
President: José Manuel Barat Baviera, catedràtic d'universitat de la Universitat Politècnica de València.  
Secretària: María Consuelo González Martínez, catedràtica d'universitat de la Universitat Politècnica de València.  
Vocal primer: Daniel Valero Garrido, catedràtic d'universitat de la Universitat Miguel Hernández.  
Vocal segon: Pablo Salvador Fernández Escámez, catedràtic d'universitat de la Universitat Politècnica de Cartagena.  
Vocal tercera: Olga Martín Belloso, catedràtica d'universitat de la Universitat de Lleida.